|منتدى الشعر الشعبي العام - ابوذيات - دراميات - قفشات - poems تجد هنا مختلف الوان الـ شعر الشعر العام - قصائد - ابوذيات - دارميات - قفشات .. والمزيد|


اخر الاخبار :


| ||LinkBack||أدوات الموضوع||انواع عرض الموضوع|
|2012-07-19||#1|


عضو فضي


صفيّ رايك يا حبيبي خاف باچر نختلف ماكو عتاب
خاف باچر گتلي شايب وانت شاب وبعدك بريع الشباب
هذا انه وهذا حالي عشعش البوم على راسي وطار من راسي الغراب
گال احبك رغم كبرك رغم شيبك گتله واثق من كلامك ؟
گال احبك تسوه مية من الشباب
گتله هاك القلم وقع
گال اوقع شنهو اوقع؟
گتله كظ القلم بيدك واكتب اسمك
واشخط على اسمك شخط واطني الكتاب
گال چا شنهو العشگ هم بيه تواقيع
ومواثيق وعهود وبيه حساب وبيه كتاب؟
گتله چا شنهو العشگ هسه تغير؟
لو عشگ عدكم جديد وتوه طاب ؟
گال لا عيني العشگ چا هسه نعمه بكيفك
اتحب وتبطل لا سؤال ولا جواب
گتله وي وي چا عليمن نحچي عن مجنون ليلى
وعن كُثير وعن بثينه وعن رباب؟
خليّ اسولفلگ گبل شنهو عشگنه
للنحبه بليل نمشي ونگطع دروب الصعاب
ولو سمعنه بطاري الحب ماكو نوم ولاكو زاد ولا شراب
انگضي ليل شتانه نمشي بغير واهس
لا موسيقى وماكو بس صوت الچلاب
وامشي وگبال الاحبهم وذب اذني بلكي من ينبح چلبهم
روحي يترد واستراح من العذاب
احباب و گلوب ما مش بس چلبهم
اشمذب الماي شبچي بس چلبهم
چثير اچلاب تنبح بس چلبهم
لمن ينبح ترد روحي عليه
ودعي يالله الشمس باچر بلكي تبطي
خاف ابوي الصبح يگعد يلگه اثر رجليه ضال على التراب
گبل چان الحب حقيقي وچان عفه
وماكو واحد دنس اطراف الثياب
گبل چان العشگ عذري وفقط نظره
وماكو واحد بده مايه على السراب
احنه عدنه الحب حزن وانتم فرح
وانتم ضحك واحنه اكتئاب
گبل چان الحب هويه وبيه صوره
وبيه طابع يعني جنسيه ولقب حتى انتساب
وگبل چان الحب وعد لمن تواعد لازم تروح وتوافي
لو سيوف مسلطاة على الرگاب
گال اگلك انت عن يا وكت تحچي ؟
ذاك وكتك راح ما يرجع محال
كلشي بالدنيه تغير عن الاول بالوزن صار اختلال
چانت الودام تحب نيته عدله وگلب صافي واصفى حتى من الزلال
مو مثل هسه العشگ بس بالرسايل لا وعود ولا وصال
گتله قاموس العشگ ما بيه رسايل
خاف هذا العشگ جابه الاحتلال ؟
لان ذوله العشگ عدهم عشگ يومين ويبطل
لا وفاء ولا حرام ولا حلال
گال چا انه اعتذر واسحب كلامي
وهاي تحسبه عليه
لأن درب العشگ عدكم قصه ودروس وقضيه
واحنه هسه العشگ عدنه
الولف يمشي وي ولفه وعينه للثاني شهيه
گتله چا مو عشگ هذا شلون ولفين بگلب واحد سويه ؟
گوم روح وداعة الله بس اوصيك بوصيه
من تعاشرلك ولف بالك تعوفه
موش نص الدرب وتگله شعليه
مواضيع ذات صلة ..:


تسهيلاً لزوارنا الكرام يمكنكم الرد ومشاركتنا فى الموضوع
|تستطيع نشر الموضوع في هذه المواقع بالضغط على ايقونة الموقع المراد النشر فيه .|
|أدوات الموضوع|
|انواع عرض الموضوع|

